
הכנסת התשע-עשרה 
נוסח לא מתוקן

 מושב ראשון
<פרוטוקול מס' 25>
 מישיבת ועדת החינוך, התרבות והספורט 
 יום רביעי, כ"ז בסיון התשע"ג (05 ביוני 2013), שעה 10:30
<סדר היום:>
<בחירת נציגי הכנסת למועצת "יד בן צבי">
נכחו:

<חברי הוועדה:> 
יריב לוין – מ"מ היו"ר

שמעון אוחיון

יוני שטבון
רינה פרנקל
<מוזמנים:> 
	 בת שבע דן
	
	


<ייעוץ משפטי: >
ארבל אסטרחן
<מנהלת הוועדה:>
יהודית גידלי
<רישום פרלמנטרי:>
י.ר, חבר המתרגמים
<בחירת נציגי הכנסת למועצת "יד בן צבי">  
<היו"ר יריב לוין:>
מכובדיי, בוקר טוב, אני פותח את הישיבה. התבקשתי על-ידי יושב-ראש הוועדה, חבר הכנסת עמרם מצנע, למלא את מקומו, ועל סדר יומנו, לפי סעיף 4 לחוק יד יצחק בן צבי, התשכ"ט 1969: בחירת שלושה נציגי הכנסת למועצת יד יצחק בן צבי. אני מוכרח לומר שזה משונה שיש לכנסת נציגים דווקא שם ולא במקום אחר, אני מניח שזה נובע מאיזה שהיא החלטה שיכול להיות שראוי, אני מקווה שנציגינו שייבחרו יוכלו לבוא עם דעה מושכלת, האם זה בכלל נכון שיהיו באמת נציגים של הכנסת דווקא בפורום הזה. אגב, אני חושב שזה אפילו בשאלות של אחריות דירקטורים ודברים כאלה, מעמיד את הדברים באיזה שהיא נקודה בעייתית, אבל כרגע, זה המצב. אני יכול לומר לכם שלמרות שאנחנו חיים בעולם פוליטי, השתדלתי להגיע הפעם לתוצאה של בחירת אנשים גם על בסיס כישוריהם, התאמתם לתפקיד והתעניינותם. נדמה לי שהכנסת, אני מקווה, תשלח היום שלושה נציגים שהם באמת בעלי ידע ובעלי יכולת ורצון לתרום בנושא הזה. 
ההצבעה תתנהל בשיטה שבה כל אחד יציין את שמות שלושת האנשים, או פחות – הוא יכול להצביע גם לפחות – מקסימום שלושה אנשים שבהם הוא תומך ולאחר מכן מנהלת הוועדה, ברשותך, תסכמי את הקולות, ואנחנו נכריז על הנבחרים. 

אז אני עובר להצבעה. אני תומך בחברי הכנסת שמעון אוחיון, זבולון קלפה ועליזה לביא. חבר הכנסת אוחיון.
<שמעון אוחיון:>
אני תומך בזבולון קלפה, עליזה לביא וגם במועמדותו של שמעון אוחיון. 

<היו"ר יריב לוין:>
בסדר גמור. חבר הכנסת יוני שטבון. 

<יוני שטבון:>
שמעון אוחיון, זבולון קלפה ועליזה לביא. 
<היו"ר יריב לוין:>
וחברת הכנסת רינה פרנקל?

<רינה פרנקל:>
שמעון אוחיון, זבולון קלפה ועליזה לביא. 
הצבעה
בעד  - רוב

ההצעה אושרה 

<היו"ר יריב לוין:>
תודה רבה. נדמה לי שאין פה משתתפים נוספים בישיבה. לכן, נדמה לי שאני יכול לקבוע שבקולות כל הנוכחים כאן, נבחרו פה אחד שמעון אוחיון, זבולון קלפה ועליזה לביא ונאחל להם הצלחה ואני בטוח שייצגו את כנסת ישראל בכבוד רב. 

תודה רבה. הישיבה נעולה. 

<הישיבה ננעלה בשעה 10:41.>
